《潘丈宣平招游永嘉百丈瀑》
明代·李达

十年踪迹不堪论，重见翠屏山下村。烟出洞天春瀑细，珠归水府老蛟尊。

野亭须对即时酒，佛屋曾为谁氏园？著个茅斋终未得，每逢清夜欲销魂。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。